CELEX: 62009CN0101
Language: mt
Date: 2009-03-13 00:00:00
Title: Kawża C-101/09: Talba għal deċiżjoni preliminari mressqa mill-Bundesverwaltungsgericht (Il-Ġermanja) fit- 13 ta’ Marzu 2009 — Ir-Repubblika Federali tal-Ġermanja vs D, Partijiet oħra fil-kawża: Il-Vertreter des Bundesinteresses fi ħdan il-Bundesverwaltungsgericht, Il-Bundesbeauftragte für Asylangelegenheiten fi ħdan il-Bundesamt für Migration und Flüchtlinge

6.6.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/7
            
         Talba għal deċiżjoni preliminari mressqa mill-Bundesverwaltungsgericht (Il-Ġermanja) fit-13 ta’ Marzu 2009 — Ir-Repubblika Federali tal-Ġermanja vs D, Partijiet oħra fil-kawża: Il-Vertreter des Bundesinteresses fi ħdan il-Bundesverwaltungsgericht, Il-Bundesbeauftragte für Asylangelegenheiten fi ħdan il-Bundesamt für Migration und Flüchtlinge
   (Kawża C-101/09)
   2009/C 129/11
   Lingwa tal-kawża: Il-Ġermaniż
   
      Qorti tar-rinviju
   
   Bundesverwaltungsgericht
   
      Partijiet fil-kawża prinċipali
   
   
      Rikorrenti: Ir-Repubblika Federali tal-Ġermanja
   
      Konvenuta: D
   
      Partijiet oħra fil-kawża: Il-Vertreter des Bundesinteresses fi ħdan il-Bundesverwaltungsgericht
   Il-Bundesbeauftragte für Asylangelegenheiten fi ħdan il-Bundesamt für Migration und Flüchtlinge
   
      Domandi preliminari
   
   
               1)
            
            
               Meta ċ-ċittadin barrani kien għal żmien twil involut bħala kombattent u bħala uffiċjal — inkluż, għal xi żmien, bħala membru fit-tmexxija tagħha — ta’ organizzazzjoni (f’dan il-każ il-PKK) li fil-ġlieda bl-armi tagħha kontra l-Istat (f’dan il-każ it-Turkija) applikat b’mod regolari metodi terroristiċi u li hija inkluża fil-lista ta’ persuni, gruppi u entitajiet li tinsab fl-Anness tal-Pożizzjoni Komuni tal-Kunsill dwar l-applikazzjoni ta’ ċerti miżuri speċifiċi bil-għan li jiġi miġġieled it-terroriżmu, u meta dan iċ-ċittadin barrani għalhekk sostna b’mod attiv il-ġlieda bl-armi ta’ din l-organizzazzjoni filwaqt li kien jokkupa pożizzjoni prominenti, jista’ jingħad li hemm delitt serju mhux politiku jew ksur tal-għanjiet u tal-prinċipji tan-Nazzjonijiet Uniti fis-sens tal-Artikolu 12(2)(b) u (ċ) tad-Direttiva tal-Kunsill 2004/83/KE, tad-29 ta’ April 2004, dwar livelli stabbiliti minimi għall-kwalifika u l-istat ta’ ċittadini nazzjonali ta’ pajjiżi terzi jew persuni mingħajr stat bħala refuġjati jew bħala persuni li nkella jeħtieġu protezzjoni internazzjonali u l-kontenut tal-protezzjoni mogħtija (1)?
            
         
               2)
            
            
               Fil-każ ta’ risposta fl-affermattiv għall-ewwel domanda: l-esklużjoni tal-għarfien tal-istatus ta’ refuġjat skont l-Artikolu 12(2)(b) u (ċ) tad-Direttiva 2004/83/KE hija suġġetta għall-fatt li dan iċ-ċittadin barrani ikun għadu jirrappreżenta perikolu?
            
         
               3)
            
            
               Fil-każ ta’ risposta fin-negattiv għat-tieni domanda: l-esklużjoni tal-għarfien tal-istatus ta’ refuġjat skont l-Artikolu 12(2)(b) u (ċ) tad-Direttiva 2004/83/KE hija suġġetta għal eżami ta’ proporzjonalità fid-dawl tal-każ ineżami?
            
         
               4)
            
            
               Fil-każ ta’ risposta fl-affermattiv għat-tielet domanda:
               
                           a)
                        
                        
                           Fil-kuntest tal-eżami ta’ proporzjonalità, għandu jittieħed inkunsiderazzjoni l-fatt li ċ-ċittadin barrani jibbenefika mill-protezzjoni kontra t-tkeċċija taħt l-Artikolu 3 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali tal-4 ta’ Novembru 1950 jew taħt dispożizzjonijiet nazzjonali?
                        
                     
                           b)
                        
                        
                           L-esklużjoni tkun sproporzjonata biss f’każijiet eċċezzjonali li jkollhom karatteristiċi partikolari?
                        
                     
         
               5)
            
            
               Ikun kompatibbli mad-Direttiva 2004/83/KE, fis-sens tal-Artikolu 3 tagħha, jekk iċ-ċittadin barrani jibqa’, minkejja l-eżistenza ta’ kawża ta’ esklużjoni skont l-Artikolu 12(2) tagħha u minkejja li jiġi rrevokat l-istatus ta’ refuġjat skont l-Artikolu 14(3) tagħha, jibbenefika mill-għarfien tad-dritt għal ażil taħt id-dritt kostituzzjonali nazzjonali?
            
         
      (1)  ĠU L 304, p. 12